ആഞ്ഞടിച്ചൊരു തിരിച്ചുവരവുണ്ടാവട്ടെ തിയേറ്ററുകള് തുറക്കുന്നതിനെക്കുറിച്ച് സുരേഷ് ഗോപി തിയേറ്ററുകള് തുറക്കുന്നതില് സന്തോഷം അറിയിച്ച് സുരേഷ് ഗോപി. മലയാള സിനിമ ആഞ്ഞടിച്ച് ഒരു തിരിച്ചു വരവ് നടത്തട്ടെ എന്ന് അദ്ദേഹം ആശംസിച്ചു. വലിയ താര നിരയ്ക്ക് അപ്പുറം മലയാള സിനിമയില് സാധാരണ തൊഴിലാളികള് ഉണ്ട്. അവരുടെ ജീവിതം മുന്നോട്ടു പോകണമെങ്കില് തിയേറ്ററുകള് പഴയ അവസ്ഥയിലേക്ക് എത്തുക തന്നെ വേണം എന്നും അദ്ദേഹം പറഞ്ഞു. മാധ്യമങ്ങളോട് സംസാരിക്കുകയായിരുന്നു അദ്ദേഹം. സുരേഷ് ഗോപിയുടെ വാക്കുകള്: ആഞ്ഞടിച്ചൊരു തിരിച്ചുവരവുണ്ടാവണമെന്ന് ആഗ്രഹിക്കുന്നു. സിനിമയില് ഒരു വമ്ബന്നിര വിട്ടാല് താഴെ നിരയാണ്. അത് ജീവിത പ്രശ്നം കൂടിയാണ്. പലര്ക്കും ജീവിതം തിരിച്ചുപിടിക്കലിന്റെ കാലം കൂടിയാണ് ഇന്ന്. ജെയിംസ് ബോണ്ടാണ് ആദ്യം റിലീസ്. വലിയ വ്യവസായം ആണിത്. കോടികളാണ് ഇന്വെസ്റ്റ് ചെയ്യുന്നത്. അവര്ക്കും ജീവിതം തിരിച്ചുപിടിക്കലാണ്. ഏല്ലാം ആഘോഷമായി മാറട്ടെ. കാവല് ഉള്പ്പെടെയുള്ള എല്ലാ സിനിമകള്ക്കും പ്രേക്ഷക വരവ് പ്രതീക്ഷിക്കുന്നു. പഴയ ഉത്സവ ലഹരി സിനിമ വ്യവസായത്തിന് തിരിച്ചുപിടിക്കാന് കഴിയട്ടെ. കാവല് എന്ന സിനിമയാണ് സുരേഷ് ഗോപിയുടേതായി റിലീസിന് ഒരുങ്ങുന്നത്. നവംബര് 25നാണ് ചിത്രത്തിന്റെ റിലീസ്. പഞ്ച് ഡയലോഗുകളും മാസ്സ് സീക്വന്സുമുള്ള നായക കഥാപാത്രത്തെ ഒരു ഇടവേളക്ക് ശേഷമാണ് സുരേഷ് ഗോപി അവതരിപ്പിക്കുന്നത്. തമ്ബാന് എന്ന കഥാപാത്രത്തെയാണ് താരം അവതരിപ്പിക്കുന്നത്. രഞ്ജി പണിക്കരും ചിത്രത്തില് ശ്രദ്ധേയമായ വേഷം കൈകാര്യം ചെയ്യുന്നുണ്ട്. സുരേഷ് കൃഷ്ണ, സന്തോഷ് കീഴാറ്റൂര്, ശങ്കര് രാമകൃഷ്ണന്,ശ്രീജിത്ത് രവി, രാജേഷ് ശര്മ്മ, കിച്ചു ടെല്ലസ്, കണ്ണന് രാജന് പി ദേവ് തുടങ്ങിയവര് ചിത്രത്തില് അണിനിരക്കുന്നു. ഛായഗ്രഹണം നിഖില് എസ് പ്രവീണ് ആണ്. ബി കെ ബരിനാരായണന്റെ വരികള്ക്ക് രഞ്ജിന് രാജാണ് സംഗീതം നല്കിയിരിക്കുന്നത്. കല ദിലീപ് നാഥ്, മേക്കപ്പ് പ്രദീപ് രംഗന്.